4 หุ้นเรือวิ่งฉิว! JUTHA นำทีมบวก 9% รับ BDI พุ่ง-จีนเล็งคลายล็อกดาวน์ ”เซี่ยงไฮ้”
4 หุ้นเรือวิ่งฉิว! JUTHA นำทีมบวก 9% ขานรับ BDI พุ่ง-จีนเตรียมคลายล็อกดาวน์ “นครเซี่ยงไฮ้” 
4 หุ้นเรือวิ่งฉิว! JUTHA นำทีมบวก 9% ขานรับ BDI พุ่ง-จีนเตรียมคลายล็อกดาวน์ “นครเซี่ยงไฮ้”
18 เม.ย. 2565

ผู้สื่อข่าวรายงานว่า  วันนี้(18เม.ย.2565) ราคาหุ้นกลุ่มเดินเรือปรับตัวขึ้นยกแผง นำโดยบริษัท จุฑานาวี จำกัด (มหาชน) หรือ JUTHA  ณ เวลา 10:44 น. อยู่ที่ระดับ 1.20 บาท บวก 0.10 บาท หรือ 9.09% ด้วยมูลค่าซื้อขาย 204.03 ล้านบาท
ขณะเดียวกันราคาหุ้น บริษัท โทรีเซนไทย เอเยนต์ซีส์ จำกัด (มหาชน) หรือ TTA ณ เวลา 10:48 น. อยู่ที่ระดับ 9.30 บาท ปรับตัวขึ้น 0.40 บาท หรือ 4.49% ด้วยมูลค่าการซื้อขาย 114.32 ล้านบาท
ส่วนราคาหุ้นบริษัท พรีเชียส ชิพปิ้ง จำกัด (มหาชน) หรือ PSL ณ เวลา 10:49 น. อยู่ที่ระดับ 16.60 บาท บวก 0.90 บาท หรือ 5.73% ด้วยมูลค่าการซื้อขาย 110.13 ล้านบาท
ส่วนบริษัท อาร์ ซี แอล จำกัด (มหาชน) หรือ RCL  ณ เวลา 10:50 น. อยู่ที่ระดับ 43.25 บาท บวก 0.75 บาท หรือ 1.76% ด้วยมูลค่าการซื้อขาย 67.11 ล้านบาท
บล.เคทีบีเอสที ระบุในบทวิเคราะห์วันนี้(18 เม.ย.2565) ว่า  กลุ่ม Shipping &amp; Logistics (Overweight) นครเซี่ยงไฮ้ เตรียม คลายล็อกดาวน์ในบางพื้นที่ เป็นบวกต่อการขนส่ง จีนเตรียมคลายมาตรการล๊อกดาวน์นครเซี่ยงไฮ้ หลังจากที่ถูกล๊อกดาวน์อยู่ เป็นเวลาเกือบ 3 อาทิตย์ เพื่อทำการตรวจหาเชื้อโควิด โดยได้แยกผู้ติดเชื้ออยู่ ในโซน quarantine
ทั้งนี้ รัฐบาลจีนได้ประกาศว่าจะเริ่มกลับมาเปิดนครเซี่ยงไฮ้ บางส่วน โดยจะยังคงมาตรการ “zero-covid at community level” หรือจะต้อง ไม่มียอดผู้ติดเชื้อรายใหม่นอกเขตพื้นที่ quarantine
อย่างไรก็ตาม จีนได้มีการ ปิดเมืองเพิ่มเช่นกัน โดยล่าสุดได้สั่งล็อกดาวน์เมืองซีอาน เป็นการชั่วคราว กระทบประชากร 13 ล้านคน หลังไวรัสโควิด “โอมิครอน” ระบาดหนัก พบผู้ติด เชื้อรายใหม่อีกหลายสิบรายเฉพาะในเดือนนี้(ที่มา: Reuters)
KTBST: มองเป็นบวกต่อข่าวดังกล่าวต่อกลุ่ม shipping &amp; logistics โดย นครเซี่ยงไฮ้เป็นเมืองที่มีท่าเรือที่ใหญ่ที่สุดอันดับต้นของโลก อีกทั้งเป็นเมือง เศรษฐกิจหลักของจีน ซึ่งการล๊อกดาวน์ส่งผลกระทบค่อนข้างมากต่อ supply chain จึงเป็นปัจจัยที่กดดันกลุ่มขนส่งหลักในเดือนที่ผ่านมา
ทั้งนี้ ราคาหุ้นเรือ เทกองในสหรัฐปรับตัวขึ้นราว 9-12% ในวันศุกร์ที่ผ่านมา แม้ค่าระวาง BDI Index จะปรับขึ้นมาเล็กน้อย +3.3% ที่ระดับ 2,137 จุด ซึ่งมองว่าจะเป็น sentiment เชิงบวกต่อหุ้นเรือเทกองในไทย
ด้านค่าระวางเรือคอนเทนเนอร์ SCFI Index อยู่ที่ระดับ 4,228 จุด ยังคงปรับลงต่อเนื่องเป็นเวลา 3 เดือน ติดต่อกัน ทั้งนี้ คาดว่าการคลายล๊อกดาวน์จะช่วยหนุนปริมาณการขนส่งให้ ฟื้นตัวกลับขึ้นมา และอาจช่วยหนุนให้ค่าระวางปรับตัวขึ้นตามมาเช่นกัน เบื้องต้นคงคำแนะนำ “overweight” กลุ่ม Shipping &amp; Logistics top picks คือ JWD (ซื้อ/เป้า 15.70 บาท) และ LEO (ซื้อ/เป้า 22.00 บาท)